מירב נקר-סדי

מירב נקר-סדי (נולדה ב-29 ביולי 1970) היא ד"ר לסוציולוגיה וסופרת ישראלית זוכת פרס ספיר לספר ביכורים בשנת 2013.

ביוגרפיה 
נקר-סדי נולדה וגדלה באור יהודה להורים עולים מעיראק. בצבא שירתה בנח"ל הייתה מכ"ית במחנה 80.

היא בעלת תואר ראשון בסוציולוגיה וייעוץ חינוכי ותואר שני בסוציולוגיה, שניהם מאוניברסיטת תל אביב. עבודת המאסטר שלה עסקה בהחלטות ועדות השמה על צרכים מיוחדים של ילדים. ב-2007 סיימה דוקטורט בסוציולוגיה באוניברסיטת UCLA. עבודת הדוקטורט שלה עסקה במדיניות רווחת ההגירה בשנות ה-30 של ה'ניו דיל' ובשנות ה-60 הנוגעת לזכויות האזרח של השחורים.

כיום מרצה נקר-סדי במכללה האקדמית בית ברל בתחומי סוציולוגיה, וחברה ישראלית וחינוך.

בשנות ה-40 לחייה החלה נקר-סדי לכתוב ספרי פרוזה, לאחר שהתעסקה במשך השנים רק בכתיבה אקדמית. ספרה הראשון, אוקסנה, זכה בפרס ספיר לספר ביכורים בשנת 2013. ספרה השני, סמאדר, הגיע לרשימה המצומצמת של פרס ספיר בשנת 2018 וזיכה אותה בפרס ראש הממשלה לסופרים עבריים בשנת 2019. בשנת 2022 קובץ הסיפורים הקצרים "זה לא קרה" היה מועמד לרשימה הארוכה של פרס ספיר.

לאחרונה, מפרסמת נקר-סדי מאמרים אקדמיים המשלבים כתיבה בגוף ראשון ונסמכים בעיקר על הז'אנר האוטואתנוגרפי.

חיים אישיים 
נקר-סדי היא אמא לשלושה ומתגוררת בגני תקווה.

ספריה 
 אוקסנה, בהוצאת אחוזת בית, 2013
 סמאדר, בהוצאת ידיעות ספרים ובבל, 2017
 זה לא קרה, בהוצאת ידיעות ספרים ובבל, 2021

לקריאה נוספת 
 מירב נקר-סדי באתר עברית
 "אוקסנה": פרק מספרה של מירב נקר-סדי באתר ynet
 שרי שביט, מירב נקר-סדי: "יש לי כבוד לאנשי השוליים", באתר ynet - 21 בינואר 2013
 נטע הלפרין, עבודה לא זרה - ישראל היום - 21 בינואר 2014
 הכתיבה ריפאה את כל השדים והרוחות שלא הצליחו לעזוב אותי באתר הארץ - 13 בינואר 2019 בינואר

על ספריה 
 בגוף אני מבינה - ביקורת על הספר סמאדר - ישראל היום - 14 בדצמבר 2017
 דפנה לוי - לחיות רגיל לגמרי - ביקורת על קובץ הסיפורים ״זה לא קרה״ - ישראל היום - 27 באוקטובר 2021

הערות שוליים

קישורים חיצוניים

אור יהודה: אישים
גני תקווה: אישים
בוגרות אוניברסיטת תל אביב
בוגרי אוניברסיטת תל אביב
בעלות תואר דוקטור מאוניברסיטת קליפורניה בלוס אנג'לס
בעלי תואר דוקטור מאוניברסיטת קליפורניה בלוס אנג'לס
2023 09
זוכות פרס ספיר
זוכי פרס ספיר
סגל המכללה האקדמית בית ברל
סופרות ישראליות
סופרים ישראלים
סוציולוגיות ישראליות
סוציולוגים ישראלים
ישראליות שנולדו ב-1970
ישראלים שנולדו ב-1970